Η **Αφροδίτη του Ντόλνι Βιεστόνιτσε** (τσεχικά: Věstonická venuše‎) είναι παλαιολιθικό ειδώλιο Αφροδίτης. Συγκεκριμένα, το ειδώλιο είναι κεραμικό αγαλματίδιο και αναπαριστά μια γυμνή γυναικεία φιγούρα. Το αγαλματίδιο χρονολογείται κάπου ανάμεσα στο 29.000-25.000 π.Χ. (Γκραβεττιανή βιομηχανία). Το αγαλματίδιο βρέθηκε στο Παλαιολιθικό χώρο Ντόλνι Βιεστόνιτσε, στην λεκάνη της Μοραβίας νότια του Μπρνο, στη βάση του όρους Ντέβιν της Τσεχίας. Στα περίχωρα του Μπρνο έχει βρεθεί το αρχαιότερο κεραμικό κατασκεύασμα στον κόσμο.

Περιγραφή
---------

Το αγαλματίδιο έχει ύψος 111 χιλιοστών και πλάτος 43 χιλιοστών. Ο πηλός του είναι ψημένος σε σχετικά χαμηλή θερμοκρασία (500 °C - 800 °C). Το αγαλματίδιο ακολουθεί τη γενική μορφολογία των άλλων ειδωλίων της Αφροδίτης, έχοντας εξαιρετικά μεγάλο στήθος, κοιλιά και γοφούς. Πιθανώς αυτό συμβολίζει τη γονιμότητα, ενώ έχει σχετικά μικρό κεφάλι και μια μικρή λεπτομέρεια στο σώμα. 

Ο παλαιολιθικός οικισμός του Ντόλνι Βιεστόνιτσε στη Μοραβία (όταν ξεκίνησε η ανασκαφή, το χωριό ήταν μέρος της Τσεχοσλοβακίας) βρίσκεται υπό συστηματική αρχαιολογική έρευνα από το 1924. Οι πρώτες ανασκαφές ξεκίνησαν από τον Κάρελ Αμπσoλόν. Εκτός από το ειδώλιο της Αφροδίτης, έχουν βρεθεί φιγούρες ζώων όπως αρκούδες, λιοντάρια, μαμούθ, άλογα, αλεπούδες, ρινόκεροι και κουκουβάγιες. 

Το ειδώλιο βρέθηκε στις 13 Ιουλίου 1925. Το αγαλματίδιο ήταν κάποτε έκθεμα στο Μοραβικό Μουσείο στο Μπρνο. Σήμερα βρίσκεται υπό προστασία, ωστόσο μερικές φορές μεταφέρεται σε προσωρινές εκθέσεις. Το άγαλμα εκτέθηκε στο Εθνικό Μουσείο στην Πράγα από τις 11 Οκτωβρίου 2006 μέχρι τις 2 Σεπτεμβρίου 2007, ως μέρος της έκθεσης *Lovci mamutů* (*Κυνηγοί των Μαμούθ*). Το άγαλμα επέστρεψε στο Μοραβικό Μουσείο του Μπρνο για τις ανάγκες της εκθέσεως "Προϊστορική Τέχνη στην Κεντρική Ευρώπη". Γύρω στον Ιούνιο του 2009, επέστρεψε στην αποθήκη. Ανά τακτά διαστήματα, επιστήμονες ελέγχουν το αγαλματίδιο. Το 2004, μια τομογραφία στο άγαλμα ανακάλυψε δακτυλικό αποτύπωμα ενός παιδιού ηλικίας 7 και 15 ετών.

Γκαλερί
-------

* Το αγαλματίδιο (κεντρική όψη)
* Η πλάτη του αγαλματιδίου
* Άποψη του αγαλματιδίου (από τα αριστερά)
* Άλλη μια άποψη του αγαλματιδίου (από τα δεξιά)

Παραπομπές
----------

1. ↑  Vandiver, Pamela B.; Soffer, Olga; Klima, Bohuslav; Svoboda, Jiři (November 24, 1989). «The Origins of Ceramic Technology at Dolni Věstonice, Czechoslovakia». *Science* **246** (4933): σελ. 1002–1008. .
2. ↑  Mammoth Hunters at the National Museum Σφάλμα στο πρότυπο webarchive: Ελέγξτε την τιμή `|url=`. Empty. information at the official website of the Czech Republic
3. ↑  Primal Bohemia Αρχειοθετήθηκε 2006-11-17 στο Wayback Machine. The Prague Post, 18 Οκτωβρίου 2006
4. ↑  Lovci mamutů Αρχειοθετήθηκε 2008-04-20 στο Wayback Machine. information on the web of the National Museum (Τσεχικά)
5. ↑  Králík, Miroslav; Novotný, Vladimír; Oliva, Martin (2002), «Fingerprint on the Venus of Dolní Věstonice I», *Anthropologie* (Moravské zemské muzeum, Brno, Czech Republic) **40/2**: 107–113, ISSN 0323-1119, ανακτήθηκε στις 2007-03-24

**Γενικές πληροφορίες**

* National Geographic Society. *Wonders of the Ancient World; National Geographic Atlas of Archaeology,* Norman Hammond, Consultant, Nat'l Geogr. Soc. (Multiple Staff authors), (Nat'l Geogr. R.H.Donnelley & Sons, Willard, OH), 1994, 1999, Reg or Deluxe Ed. 304 pgs. Deluxe ed. photo (pg 248): "Venus, Dolni Věstonice, 24,000 B.C." In section titled: *The Potter's Art,* pp 246–253.

Εξωτερικοί σύνδεσμοι
--------------------

* Overview
* Pictures of Venus and other ceramic
* Details and timeline
* Jihomoravske venuse - South Moravian Venuses - video ( 2010 )